Translate the text from Welsh to English.



 
"Mae angen inni feddwl yn fwy eang ac yn fwy creadigol am sut rydyn ni'n cefnogi iechyd meddwl a llesiant meddyliol pobl," dywedodd y Dirprwy Weinidog Iechyd Meddwl a Llesiant, Lynne Neagle heddiw (dydd Mawrth 20 Chwefror) wrth iddi lansio'r Strategaeth Iechyd Meddwl a Llesiant Meddyliol a'r Strategaeth Atal Hunanladdiad a Hunan\-niweidio newydd ar gyfer ymgynghori arnynt.

Nod y strategaethau drafft, sydd ar gael i ymgynghori arnynt nes 11 Mehefin, yw newid sut rydym yn meddwl am iechyd meddwl, grymuso pobl i wella eu hiechyd meddwl a chael gwared ar y rhwystrau a'r stigma sy'n ymwneud â chael cymorth.

Gyda hanner y cyflyrau iechyd meddwl yn effeithio ar bobl cyn y byddant yn 14 oed a 75% cyn y byddant yn 23 oed, canolbwyntir yn helaeth ar atal drwy sicrhau bod pawb yn gallu manteisio ar y pethau sydd eu hangen arnynt i gynnal iechyd meddwl da, fel ymarfer corff, yr amgylchedd naturiol a pherthyn i'r gymuned.

Canolbwyntir hefyd ar achosion ehangach iechyd meddwl ac atal hunanladdiad, gan gynnwys tai, cyflogaeth a chyllid. Nodir hefyd fod angen gwaith ar draws y Llywodraeth gyfan ac ar draws sectorau i wella iechyd meddwl a llesiant meddyliol a lleihau hunanladdiad a hunan\-niweidio yng Nghymru.

Mae rhai grwpiau yn wynebu mwy o berygl o iechyd meddwl gwael nag eraill a gall anghydraddoldebau gyfrannu at iechyd meddwl gwael. Dyma'r rheswm y bydd y strategaethau yn hyrwyddo tegwch o ran mynediad, profiadau a chanlyniadau i bawb.

Pan fydd angen cymorth ar bobl, mae'r strategaethau yn cydnabod bod anghenion pobl yn amrywiol ac nad pawb fydd angen gwasanaethau iechyd meddwl clinigol neu arbenigol. Y nod yw adeiladu ar lwyddiant cymorth sy'n hawdd cael gafael arno fel y gwasanaeth 111 pwyso 2 a therapi gwybyddol ymddygiadol ar\-lein, ochr yn ochr â dulliau ehangach er mwyn parhau i wella cymorth mewn ysgolion a gweithleoedd. Bydd hyn yn sicrhau dull 'dim drws anghywir' i gefnogi iechyd meddwl a llesiant meddyliol.

Yn siarad cyn lansiad y strategaethau drafft yn yr Hangout, sef canolfan cymorth iechyd meddwl a gweithgareddau i bobl ifanc yng Nghaerdydd, dywedodd y Dirprwy Weinidog Iechyd Meddwl a Llesiant, Lynne Neagle:


> Mae iechyd meddwl da yr un mor bwysig i'n llesiant ni ag iechyd corfforol, ac mae gymaint o bethau yn ein bywydau ni yn effeithio arno. Nid yw'n fater i faes iechyd a gofal cymdeithasol yn unig; mae angen i bob rhan o gymdeithas a'r Llywodraeth weithio gyda'i gilydd i helpu pobl i gynnal iechyd meddwl da.
> 
> Mae angen inni newid sut rydyn ni'n siarad am faterion iechyd meddwl, ac yn eu cefnogi, er mwyn adlewyrchu anghenion unigolion yn well. Rydyn ni wedi gwrando ar ystod o safbwyntiau wrth ddatblygu'r strategaethau ac mae pobl wedi dweud wrthyn ni am beidio â thrin iechyd meddwl fel rhywbeth meddygol yn unig. I'r rhan fwyaf o bobl, er bod angen cymorth arnyn nhw, nid yw hynny o reidrwydd yn golygu gwasanaethau iechyd meddwl clinigol neu arbenigol.
> 
> Mae'r ganolfan lle rydym yn lansio'r strategaeth heddiw yn ganlyniad partneriaeth rhwng Bwrdd Iechyd Prifysgol Caerdydd a'r Fro a'r elusen Platfform. Mae'n ffordd arloesol o roi cymorth tosturiol sy'n ystyriol o drawma i bobl ifanc mewn amgylchedd diogel a chyfforddus. Mae angen i bob sector weithio gyda'i gilydd, gan gydnabod eu rôl o ran cefnogi iechyd meddwl a llesiant meddyliol.

Dywedodd Ewan Hilton, Prif Weithredwr Platfform:


> Rydyn ni'n falch iawn o fod yn yr Hangout heddiw, wrth i ymgynghoriad y strategaethau gael ei lansio. Mae'r ganolfan lesiant yma yn enghraifft o ddull iechyd meddwl newydd rydyn ni'n ei hyrwyddo, sy'n rhydd rhag beirniadaeth, yn dosturiol ac yn hygyrch. Mae'n fan lle mae pobl yn gallu cysylltu ag eraill a chael cymorth pan fyddan nhw ei angen – ac rydyn ni'n falch iawn o'r dull hwn.
> 
> Byddwn yn cyfrannu at yr ymgynghoriad, gan argymell dulliau blaengar a hyrwyddo'r gwaith rhagorol sy'n digwydd yn barod.

Dywedodd Katie Simpson, Dirprwy Reolwr Cyffredinol Gwasanaethau Iechyd Plant, Pobl Ifanc a Theuluoedd Bwrdd Iechyd Prifysgol Caerdydd a'r Fro:


> Mae'r Hangout wedi ein galluogi ni i ailddiffinio sut mae plant a phobl ifanc ledled Caerdydd a Bro Morgannwg yn cael gafael ar gymorth iechyd meddwl a llesiant emosiynol.
> 
> Ein nod bob amser yw sicrhau bod plant a phobl ifanc yn cael y cymorth iawn ar yr adeg iawn yn y lle iawn a'r gobaith yw bod yr Hangout yn atgyfnerthu ein hymrwymiad i gyflawni hyn.
> 
> Mae wedi bod yn daith wych ac mae gweld syniadau eich pobl ifanc yn dwyn ffrwyth o'r diwedd drwy wasanaeth sydd wedi'i sefydlu ar y cyd yn garreg filltir anhygoel. Rydyn ni'n edrych ymlaen at ddal i gydweithio â phobl ifanc a Platfform i ddatblygu a gwella gwasanaethau'n gyson.

Ychwanegodd Lynne Neagle:


> Mae hunanladdiad a hunan\-niweidio yn cael effaith ddinistriol ar deuluoedd, anwyliaid, gweithwyr proffesiynol a chymunedau.  Er bod hunanladdiad a hunan\-niweidio yn gymhleth, mae modd eu hatal ac nid ydyn nhw byth yn anorfod.
> 
> Mae yna gamdybiaeth gyffredinol bod gan bobl sy'n marw drwy hunanladdiad broblem neu salwch iechyd meddwl. Bydd y strategaeth hon yn ein helpu i ddeall yr achosion yn well a deall pa grwpiau yw'r rhai mwyaf agored i niwed, fel y gallwn ni roi mesurau atal, ymyrraeth a chymorth cyflym ac effeithiol ar waith.







Translation:


 
“We need to think more broadly and creatively about how we support people’s mental health and wellbeing,” Deputy Minister for Mental Health and Wellbeing, Lynne Neagle said as she launched the new Mental Health and Wellbeing Strategy and the Suicide and Self\-harm Strategy for consultation today (Tuesday 20 February).

The draft strategies, out for consultation until 11 June, aim to change how we think about mental health, empower people to improve their mental health and remove the barriers and stigma around getting help.

With half of mental health conditions impacting people by the age of 14 and 75% by the age of 23, there is a strong focus on prevention through ensuring everyone has equal access to the things they need to maintain good mental health, like exercise, the natural environment and belonging to the community.

There is also a focus on the wider causes of mental health and suicide prevention –including housing, employment and finances – and sets out work is needed across the whole Government and across sectors to improve mental health and wellbeing and to reduce suicide and self\-harm in Wales.

Some groups are at greater risk of poor mental health than others and inequalities can contribute to poor mental health. This is why the strategies will promote equity of access, experience and outcome for all.

When people do need help, the strategies recognise that people’s needs are diverse and not everyone will need access to clinical or specialist mental health services. The aim is to build on the success of easy to access support like 111 press 2 and online cognitive behavioural therapy, alongside broader approaches to continue to improve support in schools and workplaces. This will provide a ‘no wrong door’ approach to support mental health and well\-being.

Speaking ahead of the launch of the draft strategies, at The Hangout, Cardiff\-based mental health and wellbeing hub for young people, the Deputy Minister of Mental Health and Wellbeing, Lynne Neagle said:


> Good mental health is as critical to our wellbeing as physical health, and it is affected by so many things in our lives. It is not just a health and social care issue; we need all parts of society and Government to work together to help people maintain good mental health.
> 
> We need to change how we talk about and support mental health issues, to better reflect the needs of individuals. We have listened to a range of views in developing the strategies and people have told us not to medicalise mental health. For most people, whilst they do need support, they don’t necessarily need clinical or specialised mental health services.
> 
> The centre hosting the launch  today in Cardiff, is the result of partnership working between Cardiff and Vale University Health Board and Platfform. It is innovative approach to providing trauma informed and compassionate support for young people in a safe and comfortable environment. We need all sectors working together, recognising their role in supporting mental health and well\-being.

Ewan Hilton, Chief Executive of Platfform, said:


> We are delighted to be at the Hangout today, as the strategy consultation is launched. The wellbeing hub here is an example of a new mental health approach we advocate for, which is judgement free, compassionate, and accessible. It is a place where people can connect to others and get support when they need it – and we are really proud of this approach.
> 
> We will be engaging with the consultation, recommending progressive approaches and championing the excellent work already happening.

Katie Simpson, Deputy General Manager for Children, Young People \& Family Health Services at Cardiff and Vale UHB, said:


> The Hangout has allowed us to redefine how children and young people across Cardiff and the Vale of Glamorgan access mental health and emotional wellbeing support.
> 
> Our aim is always to ensure that children and young people receive the right support at the right time in the right place and hopefully The Hangout reaffirms our commitment to deliver this.
> 
> It’s been a fantastic journey and seeing the ideas of your young people finally come to fruition through a coproduced service is an amazing milestone. We look forward to continuing to work collaboratively with young people and Platfform to develop and continuously improve services.

Lynne Neagle continued:


> Suicide and self\-harm have a devasting impact on families, loved ones, professionals and communities.  Whilst suicide and self\-harm are complex, they are preventable and never inevitable.
> 
> There is a prevailing misconception that people who die by suicide have a mental health problem or illness. This strategy will work to better understand the causes and who are the most vulnerable groups, so we can deliver rapid and impactful prevention, intervention and support.